Na temelju članka 111. stavka 3. Zakona o komunalnom gospodarstvu („Narodne novine „ br. 68/18 i 110/18), i članka 30. Statuta Općine Brestovac („Službeni glasnik Općine Brestovac“ broj 2/2018) Općinsko vijeće Općine Brestovac na 19. sjednici održanoj 17.rujna 2019.g. donosi

 **ODLUKU**

 o izgledu i sadržaju službene iskaznice i izgledu službene odore

 komunalnog redara Općine Brestovac

**Članak 1.**

Ovom Odlukom propisuje se izgled i sadržaj službene iskaznice (u daljnjem tekstu :službena iskaznica) i izgled službene odore (u daljnjem tekstu: odora) komunalnog redara Općine Brestovac.

**ISKAZNICA KOMUNALNOG REDARA**

**Članak 2.**

Službena iskaznica komunalnih redara izrađuje se na punijem papiru bijele boje, dimenzija 85 x 55 mm i zaštićuje se prozirnim plastičnim omotom. Tekst na iskaznici ispisan je crnom bojom.

**Članak 3.**

Prednja strana iskaznice iz članka 2. ove Odluke sadrži:

**a) na prednjoj strani**

1. otisnuti grb Republike Hrvatske u gornjem lijevom kutu i grb Općine Brestovac u gornjem

 desnom kutu iskaznice ,

2. natpis Republika Hrvatska, Općina Brestovac, Jedinstveni upravni odjel,

3. naziv: KOMUNALNI REDAR OPĆINE BRESTOVAC,

3. mjesto za fotografiju, veličine 28 x 32 mm, preko koje je u donjem lijevom kutu otisnut

 pečat Općinskog načelnika

4. ime i prezime nositelja iskaznice,

5. broj iskaznice;

**b) na poleđini:**

6. tekst ovlasti nositelja iskaznice,

7. datum izdavanja iskaznice,

8. mjesto za pečat i potpis načelnika,

9. upozorenje da iskaznica vrijedi do opoziva.

**Članak 4.**

Na poleđini iskaznice stoji: „Nositelj ove iskaznice- komunalni redar ovlašten je na temelju Zakona o komunalnom gospodarstvu i Odluke o komunalnom redu Općine Brestovac provoditi mjere i radnje za osiguranje komunalnog reda na području Općine Brestovac.“

**Članak 5.**

Iskaznica se smije koristiti samo u svrhu obavljanja poslova vezanih uz komunalni red u okvirima zakonske regulative i drugih propisa utvrđenih u nadležnosti komunalnog redara. Svaka zlouporaba predstavlja povredu službene dužnosti i povlači disciplinsku i kaznenu odgovornost.

**Članak 6.**

Komunalni redar čija je iskaznica oštećena ili ju izgubi ili na drugi način ostane bez nje, obvezan je o tome odmah obavijestiti načelnika Općine. Komunalni redar kojem prestaje radni odnos u Jedinstvenom upravnom odjelu ili je razriješen dužnosti komunalnog redara, obvezan je danom prestanka radnog odnosa, odnosno razrješenja, predati iskaznicu u Jedinstveni upravni odjel te se vraćena iskaznica poništava i pohranjuje.

**ODORA KOMUNALNOG REDARA**

**Članak 7.**

Za vrijeme obavljanja nadzora komunalni redar nosi službenu odjeću. Službena odjeća je ljetna i zimska.

Odjeću komunalnog redara čine:

-hlače zimske tamno plave boje (kom 2)

-hlače ljetne tamno plave boje (kom 2)

-majica kratkih rukava sa kragnom (kom 5)

-majica dugih rukava sa kragnom ( kom 3)

-jakna zimska (kom 1)

-cipele zimske (kom 1)

-cipele ljetne (kom 1)

-kišni ogrtač s kapuljačom, ( kom 1)

-remen za hlače

**Članak 8.**

Komunalni redar kojem je prestao radni odnos ili je raspoređeni na druge poslove obvezan je vratiti službenu odoru koju je zadužio.

**ZAVRŠNE ODREDBE**

**Članak 9.**

Ova Odluka stupa na snagu osmog dana od dana objave u "Službenom glasniku Općine Brestovac“.

KLASA:363-01/19-01/02

URBROJ: 2177-02/01-19-1 PREDSJEDNIK OPĆINSKOG VIJEĆA

U Brestovcu,17.09.2019. godine Tomo Vrhovac